30. januarja je nacionalna televizija San Marina objavila, da jih bo Valentina že drugič zapored predstavljala na izboru za Pesem Evrovizije 2013, tokrat na Švedskem s pesmijo "Crisalide (Vola)". Glasbo je napisal Ralph Siegel, besedilo pa Mauro Balestri. Pesem je postala izjemno priljubljena med oboževalci omenjenega šova, klub Evrovizijskih oboževalcev OGAE pa jo je izglasoval kot drugo najboljšo pesem tistega leta, takoj za Dansko zmagovalko Emmelie de Forest. Pesem je bila predstavljena v drugem polfinalnem večeru in zasedla 11. mesto z 43 točkami ter se tako ni uvrstila v finalni večer.